
Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse “Narva Lastekodu ümberkorraldamise ja muude edasiste tegevuste kohta kokkuleppe tekstiga ning sellest tulenevate kohustustega nõustumine ja Narva linnapea volitamine linna nimel allkirjastama kokkulepet“ vastuvõtmist vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse abilinnapea Aleksander Ljudvig´ut kandma ette eelnimetatud küsimust Narva Linnavolikogu istungil.

Narva Lastekodu ümberkorraldamise ja muude edasiste tegevuste kohta kokkuleppe tekstiga ning sellest tulenevate kohustustega nõustumine ja Narva linnapea volitamine linna nimel allkirjastama kokkulepet.


1. Asjaolud ja menetluse käik
27. veebruari 2004. a Vabariigi Valitsuse korraldusega nr 131-k oli kinnitatud Vabariigi Valitsuse 2004. aasta tööplaan. Vastavalt tööplaanile Koalitsioonilepingu alusel (osa Toimetulekupoliitika punktid 1.1 ja 3.4) Sotsiaalministeerium 2004.a märtsis töötas välja Hoolekandekontseptsiooni. Hoolekandekontseptsiooni alusel (punkt 5.3.1) keskvõim annab lastekodud ja üldtüüpi hooldekodud üle kohalikele omavalitsustele.

30.11.2006 Narva Linnavolikogu otsusega nr 225 volitati Narva Linnavalitsust käivitada läbirääkimised Narva lastekodu üleandmise tingimuste osas edasivolitamise õigusega kohaliku omavalitsuse asutusele. 

Lastekodu üleandmine seisneb selles, et riik annab seda teenust üle kohalikule omavalitsusele, mille jaoks riik korraldab asenduskodude ehitamist omavalitsuse territooriumil. Asenduskodud lähevad üle omavalitsuse omandisse ning omavalitsus kohustub korraldama vanemliku hoolitsuseta jäänud lastele asenduskoduteenust. Läbirääkimiste käigus oli määratletud sobilik maaala Narva linna haldusterritooriumil – A. Juhhanovi tn 5.

Läbirääkimiste lõpptulemusena 21.11.2011 valmis kokkuleppe eelnõu Narva Lastekodu ümberkorraldamise ja muude edasiste tegevuste kohta (lisatud). Kokkuleppe eelnõu esitas Sotsiaalministeerium. Kokkuleppe allkirjastamiseks Narva Linnavalitsusel puudub vastavasisuline pädevus. Seoses sellega kokkuleppe sõlmimise üle peab otsustama Linnavolikogu.

Seisuga 24.11.2011 viibib Ida-Virumaa erinevates lastekodudes 25 last Narva linnast, lisaks 11 laste vanemate suhtes käib kohtumenetlus vanemlike õiguste äravõtmisest.

2. Õiguslikud alused

Eesti Vabariigi lastekaitse seaduse § 4 alusel lastekaitse tagatakse riiklike, omavalitsuslike ja ühiskondlike organite kaudu. Vastavalt Sotsiaalhoolekande seaduse § 153 asenduskoduteenust võib osutada füüsilisest isikust ettevõtja, juriidiline isik, kohaliku omavalitsuse asutus, valitsusasutus või valitsusasutuse hallatav asutus, kellele on teenuse osutaja tegevuskohajärgse maavanema antud kehtiv tegevusluba. Kohaliku omavalitsuse korralduse seaduse § 6 lõike alusel omavalitsusüksuse ülesandeks on korraldada antud linnas sotsiaalabi; § 22 lõike 2 alusel seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu.


3. Otsus
3.1 Nõustuda kokkuleppe eelnõuga Narva Lastekodu ümberkorraldamise ja muude edasiste tegevuste kohta (Lisa 1) ja sellest tulenevate kohustustega.
3.2 Volitada Narva linnapea sõlmima linna nimel kokkulepe Lastekodu ümberkorraldamise ja muude edasiste tegevuste kohta.

4. Rakendussätted
4.1 Otsus jõustub seadusega ettenähtud korras.
4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

